text: Borgerne i Fredericia er de lykkeligste
  23 marts 2015 kl. 10.23
  Hele 98 % af de adspurgte borgere fra kommunen har svaret, at de er tilfredse med livet. Det viser i hvert fald en undersøgelse som Region Syddanmark netop har lavet.
  Dermed er tilfredsheden med livet i Fredericia i 2014 klart den højeste i Region Syddanmark. Og tallene viser de ligger over gennemsnittet på 90 procent.
  Det er Region Syddanmarks seneste opgørelse af en lang række spørgsmål stillet til regionens borgere.
  Formand for regionens udvalg for udvikling, Stephanie Lose (V), siger til TV SYD at hun glæder sig på Fredericias vegne.
  I TV SYD 19.30 går vi bag om tallene og besøger de glade fredericianere.
   - Du kan se tallene for hver kommune i Region Syddanmark her
  